**Dôvodová správa**

Mestská časť Košice - Sídlisko KVP má priestory bývalej MŠ na Bauerovej ulici č.1, 040 23 Košice zverené do správy Mestom Košice na základe Zmluvy o zverení majetku do správy č. 852/2007. Budova je postavená na pozemku C-KN parc. č.3302, k. ú. Grunt, súpisné  
číslo 1189.

V súčasnej dobe nebytové priestory na Bauerovej ulici v objekte „A“ na 1.NP užíva na základe Zmluvy o nájme nebytového priestoru č.112/2023/VaM a jej Dodatku č.1 Ing. Petra Krajíčková na dobu určitú do 31.08.2024 za účelom vykonávania činnosti - výučba anglického jazyka pre deti a mládež.

Prenajatý priestor na dobu určitú bol schválený v súlade s ustanovením § 12 ods. 8 Zásad hospodárenia a nakladania s majetkom Mestskej časti Košice - Sídlisko KVP (Uznesenie miestneho zastupiteľstva Mestskej časti Košice - Sídlisko KVP č. 107/a zo dňa 25.10.2023).

Do doby realizácie využívania nebytových priestorov mestskou časťou navrhujeme Miestnemu zastupiteľstvu Mestskej časti Košice – Sídlisko KVP schváliť predĺženie nájmu nebytového priestoru na 1.NP v objekte „A“ na Bauerovej ulici nájomcovi Ing. Petra Krajíčková – výučba anglického jazyka v súlade so Zásadami hospodárenia a nakladania s majetkom Mestskej časti Košice – Sídlisko KVP na dobu určitú do 30.06.2025.

Spracovala:

Ing. Iveta Urbanová,

oddelenie výstavby a majetku