**Dôvodová správa**

Miestne zastupiteľstvo Mestskej časti Košice- Sídlisko KVP v  súlade so zákonom č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice - Sídlisko KVP schválilo na svojom IX. rokovaní ( Uznesenie miestneho zastupiteľstva Mestskej časti Košice - Sídlisko KVP zo dňa 14.11.2019 č.103) Dodatok č. 2 k Nájomnej zmluve č. 25/6/1993/SM na dočasné užívanie nehnuteľnosti-pozemkov o celkovej výmere 6 454 m2 medzi Mestskou časťou Košice - Sídlisko KVP, ako Prenajímateľom, a spoločnosťou Slovnaft a. s., ako Nájomcom z dôvodu hodného osobitného zreteľa. Osobitný zreteľ spočíval v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov. Hlavný dôvod vyplýval z povahy podnikateľskej činnosti nájomcu a to, že ide o jedinú čerpaciu stanicu na území Mestskej časti Košice – Sídlisko KVP.

Podľa článku IV, bodu 2 Dodatku č. 2 zo dňa 31.12.2019

*2. Nájomca je oprávnený uplatniť si právo opcie v lehote najneskôr 6 mesiacov pred ukončením dohodnutej doby nájmu písomne, na adresu sídla Prenajímateľa, v opačnom prípade právo opcie zaniká. V prípade, ak si Nájomca uplatní právo opcie riadne a včas, predlžuje sa doba trvania tejto Zmluvy o ďalších 5 rokov, za podmienok dohodnutých v tejto Zmluve, a to za predpokladu udelenia súhlasu miestneho zastupiteľstva Prenajímateľa.*

Nájomca Slovnaft, a, s. si uplatnil právo opcie riadne a včas, písomne dňa 24.04.2024.

Na základe uvedeného predkladáme Miestnemu zastupiteľstvu Mestskej časti Košice -

Sídlisko KVP návrh na udelenie súhlasu s predlžením Nájomnej zmluvy č. 25/6/1993 /SM

v znení Dodatku č. 2 zo dňa 31.12.2019 evidovanom pod č. 138/2019/VaM o ďalších 5

rokov.

Spracovala:

Ing. Iveta Urbanová,

oddelenie výstavby a majetku